*Тэма*: Раздзяляльны ь і апостраф   
*Мэта*: пазнаёміць з правілам ужывання раздзяляльнага ь і апострафа; вучыць правільна вымаўляць і пісаць словы з раздзяляльным ь і апострафам; узбагачаць лексічны запас слоў; развіваць вуснае маўленне; выхоўваць любоў і павагу да сям’і.  
*Абсталяванне*: падручнік,прэзентацыя, раздрукаваныя карткі са словамі, схема “Правапіс апострафа”, схема “Правапіс раздзяляльнага ь”, сігнальныя карты (светлафоры) у кожнага вучня.

Ход урока

1. **Арганизацыйны этап**-Празвінеў званок вясёлы.  
   -Мы пачаць урок гатовы.
2. **Праверка дамашняга задання**Прачытайце. У якім слове адбываецца падаўжэнне зычных гукаў? Якімі літарамі на пісьме вы перадалі падаўжэнне? Як падзялілі слова для пераносу?
3. **Хвілінка чыстапісання**

Скажыце, калі ласка, навошта на ўроку такі этап, як хвілінка чыстапісання?   
Добра, дзякуй. Такі этап неабходны, каб успомніць, што трэба пісаць правільна, прыгожа і акуратна ў сшытках.

Цц Бб Яя  
  
Каб даведацца, якія словы мы будзем прапісваць, адкадайце загадкі.   
*1. Хто на свеце самы-самы, лепшая палова мамы,*

*Майстра ён і абаронца, ды ў кампутары бясконца? (Бацька)*

*2. Хто спяшаецца заўжды: уставай, ідзі сюды,*

*зашпіліся, жуй, не спі, малако сваё дапі! (Маці)*

Слайд 1

*Хто хітрэйшы за лісу, мае доўгую касу,*

*Спрытна прыдумляе шкоду ды апраўдваецца сходу?(Сястра)*

*Хто ў камп’ютар не пускае, пстрычку даць не забывае,*

*мяч футбольны не дае і адзін цукеркі з’еў? (Брат)*

Слайд 2

1. **Арфаграфічная размінка**

Малайцы, загадкі адкадалі, словы даведаліся.

Але з нашых слоў пазбеглм некаторыя літары. Давайце вернім іх і растлумачым, чаму павінна гэта літара там быць.

ба..ька ма..і с..стра брат  
  
1, 2. Літара ц таму, што чуем гук [ц’], і яна пішацца перад ь і галоснымі і,е,ё,я,ю  
3. У першым складзе перад націскам пішацца літара я

1. **Увядзенне ў тэму. Мэтавызначальны этап**

Падумайце і скажыце, якім адным словам можна замяніць іх?  
(Сям’я)  
Добра, сапраўды гэта так.  
Слайд 3

сям?я – запісана на дошцы  
Вымавіце гэта слова. Які гук чуем на месцы пытальніка?  
(На месцы пытальіка чуем гук [й’].)  
Як вы лічыце, што мы можам уставіць замест пытальніка?  
(Мы можам уставіць ь. Мы можам уставіць ’).   
  
Вашы думкі раздзяліліся. Як вы лічыце, што мы на ўроку павінны даведацца і чаму навучыцца?  
(Мы павінны даведацца, калі ў словах трэба пісаць ь, а калі ’, а таксама навучыцца правільна пісаць такія словы.)

Слайд 4  
Добра, дзякуй. Мы павінны даведацца, калі ў словах трэба пісаць ь, а калі ’, а таксама навучыцца правільна пісаць словы з апострафам і раздзяляльным ь.

І тэма ўрока: “Раздзяляльны ь і апостраф”.

Слайд 5

1. **Засваенне новага вучэбнага матэрыялу**

Слайд 6

Разглядзіце на фатаздымку сям’ю.  
Што вы бачыце на іх тварах?   
(Мы бачым на іх тварах усмешку, дабрыню, цяпло, ласку, любоў, шчасце і г.д.)  
Як вы лічыце, якія адносіны паміж членамі сям’і?  
Як павінны адносіцца дзеці да бацькоў?  
(Дзеці да бацькоў адносяцца з павагай, дапамагаюць ім, робяць нешта прыемнае і г.д.)  
А як бацькі павінны адносіцца да дзяцей?   
(Бацькі падтрымліваюць сваіх дзяцей, дапамагаюць ім у цяжкіх здарэннях і г.д.)

Дзякуй за цудоўныя адказы, вы добра разважаеце.

Моцная, дружная, шчаслівая сям'я — тая найвялікшая каштоўнасць, тая крыніца, якая сілкуе і падтрымлівае кожнага з нас усё жыццё. **Кожны з членаў сям’і** з'яўляецца добрым сябрамі, апорай і падтрымкай адзін для аднаго. І у кожнага з іх ёсць жаданне захоўваць лад і згоду, адкрываць і падтрымліваць таленты сваіх дзяцей. Умеюць слухаць і чуць адзін аднаго...

У нас засталося пытанне, на якое мы яшчэ з вамі не адказалі.  
Каб адказаць на яго, давайце звернемся да правіла ў падручніку на с.61.  
Чытае вучань, які добра чытае.  
Абмяркоўваецца правіла і састаўляецца схема ці вывешваецца схема з тлумачэннем. (Сіні круг паказвае цвёрдыя зычныя гукі)   
Слайд 9  
  
Звернемся да слова: сям?я.  
МЫ сказалі, што апостраф пішацца пасля цвёрдых зычных гукаў перед галоснымі е,ё,ю,я,і, калі вымаўляецца гук [й’] .   
А літара м які гук абазначае у гэтым слове?   
(Літара м абазначае у гэтым слове зычны і цвёрды гук [м].)  
 А якая літара стаіць пасля нашага пытальніка?   
(Пасля нашага пытальніка стаіць літара я.)  
Які вывад робім, гледзячы на нашу схему?  
(Гледзячы на нашу схему можна зрабіць вынік, што ў слове сям’я мы напішам ‘ паміж зычная м і галоснай я.)

Усё так, правільна. Апостраф пішацца пасля цвёрдых зычных гукаў перед галоснымі е,ё,ю,я,і. Засвоілі.

А зараз з вамі выканаем практыкаванні на гэта правіла, каб убачыць, ці добра засвоелі вы яго.

На дошцы карткі са словамі. Трэба выбраць толькі тыя словы, якія пішуцца з апострафам.

**Вераб'і, пад'еў,  вераб’і,  б'юць, п'юць, ад'ехаў, пад'ём, надвор'е, Лук'ян, сям'я.**

(Апостраф пішацца пасля цвёрдых зычных гукаў перед галоснымі е,ё,ю,я,і.)  
  
Але ў нас засталіся яшчэ словы: льецца, мільён, парцьеры.  
Парцьеры – гэта занавеска з цяжкай тканіны на дзвярах або вокнах

Слайд 8   
**Льецца, мільён, парцьеры.**   
А які мы гук чуем на месцы пропуска?   
(Мы на гэтым месцы чуем гук [й’].)Чаму мы не ўставілі ў гэтых словах апостраф? (Таму што не падыходзіць да нашай схемы. Перад пропускам зычная, якая абазначае не цвёрды, а мяккі зычны гук.)

Значыць, што павінны ўставіць? (Раздзяляльны ь)  
Сапраўды, давайце паразважаем, чаму менавіта раздзяляльны ь стаіць у гэтых словах.  
Перад якімі галоснымі ён стаіць: якія указваюць на мяккасць ці цвёрдаць папярэдняга зычнага?  
(Раздзяляльны ь стаіць перад галоснымі е,ё,ю,я,і, якія указваюць на мяккасць папярэдняга зычнага.)  
А пасля якіх літар?   
(Раздзяляльны ь стаіць пасля зычных літар, якія абазначаюць мяккія гукі.)

Каб упэўніцца ў нашых разважаннях і даведацца, ці пасля ўсіх літар, якія абазначаюць мяккіх зычны гук, пішацца раздзяляльны ь, давайце звярнёмся да правіла на с.65.  
Чытае вучань, які добра чытае.  
Абмяркоўваецца правіла і састаўляецца схема ці вывешваецца схема з тлумачэннем. (Зялёны круг паказвае мяккія зычныя гукі)

Так калі пішацца ь, пасля якіх літар?   
( Раздзяляльны ь пішацца пасля літар л, н, з, с, ц).

Каб упэўніцца, што вы добра засвоелі правіла, выканаем практыкаванне 118.  
Прачытайце ўмову. Што трэба зрабіць? (Адказы вучняў)  
Вам трэба дапоўніць сказы патрэбнымі словамі, у якія трэба яшчэ ўставіць ь ці ‘.  
  
Прачытаем спачатку словы для даведкі.  
На месцы “…” робім паўзу.   
Думаем, якое слова ўставім у першым сказе.  
(Уставім слова сям’я. У слове сям’я ўставім ‘, таму што гук [м] цвёрды і пасля стаіць я.)  
Другі сказ.  
(Уставім Мікалай Васільевіч. Уставім ь, таму што літара л абазначае [л’] і пасля стаіць е.)  
У трэццім сказе якое слова прапусцілі?  
(Уставім Дар’я Пятроўна. Уставім ‘, таму што гук [р] цвёрды і пасля стаіць я.)  
І апошні сказ.  
(Уставім Ульянка. Уставім ь, таму што літара л абазначае [л’] і пасля стаіць я.)

1. **Замацаванне.**

**Выканаем пр.119.** Прачытайце ўмову.  
Прачытаце прыказку. Чаму так гавораць? (Адказы вучняў)  
Давайце растлумачым правапіс слоў, з якіх пазбеглі літары.  
Зараз запішам прыказку пад маю дыктоўку.   
Колькі сказаў? Што стаіць у канцы сказа? Колькі слоў у сказе? Якія арфаграмы трэба запомніць?  
Прачытайце пра сябе некалькі разоў і закрыйце падручнік.  
Дыктую прыказку.  
Зараз абмяняйцеся сшыткамі з суседам па парце і праверце напісанае.   
Падлічыце колькасць памылак і выстаўце узровень у сшытку. (На апошнім радку задання за палямі.)  
Абмяняйцеся сшыткамі. Прасігналізуйце светлафорам, які ўзровень вы атрымалі.

1. **Падвядзенне вынікаў**

З якой тэмай мы пазнаёміліся?  
Мы ставілі мэту: даведацца, калі ў словах трэба пісаць ь, а калі ’, а таксама навучыцца правільна пісаць такія словы. Ці дасягнулі мы яе?  
Калі і ў якіх словах пішацца ‘?  
Калі і ў якіх словах пішацца ь?  
Як мы павінны адносіцца да кожнага члена нашай сям’і?

1. **Рэфлексія**

З дапамогай светлафораў пакажыце мне, на якой прыступцы лесвіцы вы знаходзіцеся.

Змагу растлумачыць і навучыць другіх.-Зялёны

Я зразумеў, я навучыўся.-Жоўты

Мне яшчэ патрэбна дапамога.-Чырвоны  
На ўроку актыўна працавалі …  
Працавалі добра …, але ўзнікалі памылкі.

**пад..еў вераб..і  
б..юць п..юць ад..ехаў пад..ём надвор..е  
Лук..ян сям..я**

**Л..ецца  
міл..ён**

**парц..еры**

**Пасля кожнага адказа вучні сігналізуюць з дапамогай светлафораў, згодны яны з адказам ці не.  
Калі згодны, то сігналізуюць зялёным.  
Калі не згодны, то сігналізуюць чырвоным.  
  
Калі вучні выконваюць заданні, а пасля адбываецца праверка, яны падлічваюць колькасць памылак і выстаўляюць узровень у сшытку. (На апошнім радку задання за палямі.)  
Калі 0 памылак, то гэта высокі ўзровень (абазначаецца плюсам у крузе).  
Калі 1-2 памылкі, то дастатковы ўзровень (абазначаецца плюсам).  
Калі 3-4 памылкі, то сярэдні ўзровень (абазначаецца плюсам і мінусам).  
Калі больш за 5 памылак, то нізкі ўзровень (абазначаецца мінусам).  
Пасля праверкі і выстаўлення ўзровеня вучні сігналізуюць светлафорам настаўніку.**